b'\n_START_ARTICLE_\nOsbyn kunta\n_START_SECTION_\nKuntajaon kehitys\n_START_PARAGRAPH_\nOsbyn maalaiskuntaan perustettiin Osbyn taajav\xc3\xa4kinen yhdyskunta vuonna 1887. Se erotettiin vuonna 1937 Osbyn kauppalaksi. Lis\xc3\xa4ksi \xc3\x96rkenedin maalaiskuntaan perustettiin L\xc3\xb6nsbodan taajav\xc3\xa4kinen yhdyskunta vuonna 1928. Vuoden 1952 kuntauudistus ei aiheuttanut muutoksia Osbyn kauppalaan eik\xc3\xa4 Loshultin, Osbyn ja \xc3\x96rkenedin maalaiskuntiin. Verum, Visseltofta ja Vittsj\xc3\xb6 yhdistettiin kuitenkin Vittsj\xc3\xb6n "suurkunnaksi". Vuonna 1962 Osbyn maalaiskunta liitettiin Osbyn kauppalaan. Osbyn kauppala muutettiin Osbyn kunnaksi vuonna 1971, jolloin Ruotsissa siirryttiin yhten\xc3\xa4iseen kuntamuotoon. Vuonna 1974 Osbyn kuntaan liitettiin viel\xc3\xa4 Loshultin ja \xc3\x96rkenedin kunnat sek\xc3\xa4 Visseltoftan seurakunta jaetusta Vittsj\xc3\xb6n kunnasta.\n_START_SECTION_\nVaakuna\n_START_PARAGRAPH_\nNykyinen vaakuna on entisen Osbyn kauppalan vaakuna. My\xc3\xb6s kahdella maalaiskunnalla oli oma vaakuna.'